Tellu Ye Waji’e Rijama Rilalenna Pakkasiwiangnge
Oleh: Muh.Alismahendra.Ham
Naiyamua maeloe riala ada-ada assiparengngerangeng rilalenna iye wettu mabbarakka’e yanaritu ritujunna ibada’e. Ibadah merupakan suatu sarana untuk mendekatkan diri kita kepada allah swt. Akan tetapi tidak semua ibadah itu menyelamatkan kita dari siksa allah swt, bahkan ibadah bisa menjerumuskan kita kedalam api neraka,tegaenaro ibadah yang bisa mejerumuskan kita kedalam api neraka? Yanaritu tau beribadah’e nasibawai maccule-cule,tau beribadah’e nasibawai rasa melo riaseng,nonroi sipa atakabborokeng,sehingga engkairitu nassabari nattama rineraka paccallanna puang allahu taala.
Sining umma’ selleng malebbi
Parellu pada ripahangi makkeda naiya puang allahu taala detu nassembarang didalam menerima ibadah hamba-hambanya. Akan tetapi iyaro puang allahu taala iyatomi natarima ibadah iye tongeng-tongeng untuk alena,narampei andregurutta makkeda iyaro narekko beribadahki lao ripuang allahu taala padai laona narekko makkiring surekki lao seddie rupa tau,yanaritu yang pertama engkapi mellingiwi amplop,engkapi lengkapi dengan alamat yang akan dituju surat kita,nennia engkatopatu lise’na suretta. Nasaba uppanna-uppanna narekko makkiring surekki naiyakia degaga alamat yang akan dituju majeppunna salacedde nabbiyangmitu mesa pa’pos’e suretta,nasaba de naissengngi maelo natiwi lao pega.makkotoparo narekko engka alamatna,akan tetapi degaga lise’na,sala cedde nabbiangmi suretta iyaro tau ikiringie sure’ nasaba degaga keteranganna makkeda sure’ untuk aga ikiringengngi.makkotoniro puang allahu taala,didalam menerima seddie sempajanna atanna.maka dari itu narekko engkaki maelo mappakkedde’i seddi sempajang, engkalaloki lengkapiwi nasibawai tellu fasilitas yanaritu,Alamat(niat),Lise(teppe tongeng-tongeng lao ripuang allahu taala) nennia Paddokko(gerakan lanro ale yang sudah ditentukan didalam melaksanakan ibadah solat).
Sining umma selleng malebbi ye engkae hadere
Nasaba mabiasatotu engka saisanna umma’selleng mattaro pahang makkeda iyaro narekko maeloki massempajang cukup marengngerakki bawang lao ripuang allahu taala tepusi sempajangnge, pahang makkuewe saisai pahang salah,nasaba iyaro riyasengnge sempajang yanaritu dimulai dengan takbiratul ihram dan ditutup dengan salam,dan didalamnya terdapat bacaan-bacaan yang telah diajarkan nabi saw.
Sining umma selleng malebbi
Jadi narekko massempajangki engkapa niatna,pada toha rimakkedanna nabitta muhammad saw “ innal a’malu binniah “ nasaba iyaro niat’e padalaona alamat yang akan dituju suatu surat sipengirim.
Narekko massempajakki haruspa dibarengi dengan teppe nennia tau tongeng-tongeng lao ripuang allahu taala. Nasaba uppanna-uppanna massempajakki yaseng aleta akan tetapi sembarang ripikkiriki,majeppunna detu natarimai puang allahu taala sempajatta,nasaba tania puang allahu taala ditujukan iyaro sempajatta. Kapan seddie rupa tau massempajang akan tetapi dare’nami tuli napikkiriki, majeppunna makkedai anregurutta tau makkuewe dare’natu nasompa, nasaba iyatu narekko massempajakki padai laona narekko magguruki massepeda, narekko melosi lari nonno ri benrangnge ripattujusi lao rilalengnge,begitulah juga narekko massempajakki,narekko lessesi parengngeratta lao ri jama-jamatta,engkalalokissi pattujui lao ripuang allahu taala.
Kemudian yang ketiga,narekko massempajakki waji’iritu ripegau gerakan-gerakan yang ada didalam solat yang sudah di ajarkan nabi muhammad saw kepada kita.nasaba de naessa sempajanna seddie rupa tau narekko parengngerangmi bawang napake massempajang,kecuali dalam keadaan darurat.pada-padanna tau malasae. Jadi dapat kita simpulkan makkeda,iyatu sempajang natarimae puang allahu taala yanaritu sempajang ye makessippa bateta niat,makessippi teppetta nennia parengngerangnge lao ripuang allahu taala,nennia makessippi carata kerjakan’i kedo-kedona rilalenna sempajangnge.narekko makessing manenni iyewe tellue poin,insyaallah natarimanitu sempajatta puang allahu taala.
Kaum muslimin rahimakumullah
Jadi sebagai kesimpulanna padalaoni mai natopada pakessingiwi carata beribada lao ripuang allahu taala,sarekko ammengngi de nato saju matti riesso rimundrinna puang allahu taala.nasaba uppanna-uppanna bateta makkasiwiang assaleng engkanamoa,majeppunna sia-siatu pakkasiwiatta itu.
>
4 golongan manusia menurut Imam Al-gazali
Oleh: Muh. Alismahendra.Ham
Ripahangngi makkeda naiya lino lollong lise’ napancaji puang allahu taala untuk idi rupa taue,megami saisanna rupatau salah pahang nasengngi lino onrong annyameng-nyamengeng yare’ga nasengngi alena melo tuo batu,naiyakia engkato makessing pahanna makkeda naiya lino leppa-leppangengmi. Nennia mancaji jembatang untuk manguju ri ahera. Pole akkonie nabagei anre gurutta imam Al-gazali rupa taue mancaji eppa golongan.
شقي فى الدنيا وسعد فى اللخرة
“macilaka rilino maupe ri ahera”
Engka tau riwettu tuona rilino, marejjing atuo-tuongenna, mabiasa manre narekko ele’i dessi nanre narekko tangassoi. Manre tangassosi dessi gaga maka nanre narekko wenniwi.maccare-care wajunna,akan tetapi didalam kehidupannya de nengka nallupai parentana puang allahu taala,de nengka natettangngi semapajang lima wettunna.dll.iyya taue tongengni manrasa-rasa rilino naiyakia mannyameng-nyameng matti ri akhera.
سعد فى الدنيا وسقي فى اللخرة
“maupe’ rilino manrasa-rasa ri ahera”
Engkato tau riwettu tuona rilebo’na iye lino tuo mannyameng-nyameng, maloppo bola batunna,mega dui’na,dua tellu otona,maluang galunna dll. Naiyakia asogirenna napakkegunai untuk madorakai puang allahu taala,de nengka nassempajang,de nengka napessui sekke’na waramparangna,iye taue,tongenni manyameng atuo-tuongenna rilino naiyakia insyaallah manrasa-rasa matti ri esso rimundrinna puang allahu taala.
شقي فى الدنيا وسقي فى اللخرة
“ macilaka ri lino manrasa-rasa ri ahera “
Iyana golongan matellu ritella cilakana tau cilakae,tuo rilebo’na iye tanae rigau engkana manrsa-rasa,mabbola-bola dare’ riwirinna saloe,narekko bosiwi nabosingngi,narekko lempe’i nalai wai.punnaisi bene,bene temmatturu,ana temmangkalinga baca,anrena temmanyameng,temmemme’tinrona pappadai narekko tamani neraka nadepa nakame’ lino,na detto nengka najamai aga-aga napparentang puang allahu taala.temmassempajang,temmappuasa,de nengka nassikkiri. Tau makkoae insyaallah menderitani rilino lebbipi anrasa-rasanna matti ri ahera.nauzu billah min zalik.
سعد في الدنيا وسعد فى اللخرة
“ maupe rilino nennia maupetto riahera “
Iyatosi golongang maeppae tau kaminang maupe rilino riwerengngi ri puang allahu taala waramparang maega,maloppo bolana,maloang dare’na nennia galunna,mega otona,matanre jabatanna,matturu benena,ana’na mangkalinga ada.matinulu jamai parentana puang allahu taala.sehingga pappeneddinna samannai tamai suruga riyolo temmatena.insyaallah tau makkuae riahera ri passadiangengngi matti ri puang allahu taala kamara rilalenna dua tellu salo buah-buahan maddupa rupang anre-anre teppa jinna,nennia ana bidadari temmaka cantikna.pada laoni mai nato mellau ri puang allahu taala,mammure’i napattamaki rigolongan ma eppae.maupe’ni rilino nennia tolaba ri ahera matti insyaallah..
>
5 Passabarenna Napettu Assumpulolongengnge
Oleh: Muh.Alismahendra.Ham
Yanaritu:
1. Tau engkae salaiwi agamana puang Allahu taala,yanaritu tau pettuengngi akkatenningenna riagamana puang allahu taala,makkedai puang allahu taala ri lalenna akorang malebbi’e
واعتصموا بحبل الله جميعا ولا تفرقوا واذكروا نعمت الله عليكم أذ كنتم أعداء فألف بين قلوبكم فأصبحتم بنعمته اخوانا
Pada akkettenin massekko ritulu teppettunna puang allahu taala( agama Islam ) na aja lalo musitabbure-bureng, nennia engngerangngi pappinyamenna puang allahu taala ri iko. Rimunri puramu riyolo simusu-musu. Nainappa pada napaseddi atimmu puang allahu taala,nennia napancajtokko pada massilessureng nasaba pappinyamenna.
Akkattana ajakki engka pettui,nasaba narekko ripettui assumpungeng loloe,majeppu pettunitu dalle’e,macipini lolangengnge.
2. Mompona Siri Atie, Naiyya siri atie natutu’i assi mase-maseangnge,napteddengngi sipa tongengnge,nasaba parellu pada ripahang makkeda naiyatu rupa tuae seddimi,nabie sebagai utusan napalettukengngi decengnge ,pettuiwi’i gau’na tau sisalae,sarekko ammengngi na namakessing paimeng hubunganna.
3. Tau de’e nakkigunangngi akkalenna sibawa madeceng,simata nafsunnami naturusi, naita mariyawa tau laingnge,naita madongo maneng tauenassabari teddenni assisompungeng lolona ripadanna rupa tau,
Sining umma selleng malebbi ye engakae hadere’
Sitongeng-tongenna naiya asseddingnge padai seddie bangunan battowa degaga allalengenna maruttung,naiyakia teddengngi kekuatanna narekko deigaga asseddingengnge majeppu tajengni masolanna wanuae.
4. Maladde’i napoji Lino, Tau engkae maladde napoji lino lennye’i assisompungeng lolona,nasaba maladde’ni napoji rupa duie nennia rupa taue,Siaga egana tau pettu hubunganna nassabari riyottogi rilino,
5. Teddengngi pammasena puang allau taala,yare’ga timakkeda mabelani dalle’e.Nasaba asseddingengnge saisai gau malebbi ripogau’ nasaba de gaga jama-jama riwatangi narekko engkaki pada masseddi jamai,narimakkuannanaro narekko makessing asseddingnge majeppunna assumpulolongnge makessittonitu jokkana,
Sebagai kesimpulanna pada loni mai nari pakessingi assumpulolongnge,naisambung paimeng lolo purae pettu, sarekko ammengngi naompo asennangengnge ri lino,nato salama ri ahera.
أسلم اعليكم ا ورحمة الله وبركته
5 Rambu-rambu Hidup Yang Harus kita Amalkan
Oleh: Muh.Alismahendra.Ham
Padalaoni mai natopada pamegai poji-pojitta lao risese arajanna puang allahu taala,nasaba engkana teppe’mattugengkeng lao ripuang allahu taala sehingga engkakissi maddeppungeng rilalenna iye onrong mabbarakka’e de’lain akkattata sangadinna meloki’ papole pakkasiwiang nakarana puang allahu taala.
Makkotoparo salawa nennia pappasalama lao rinabitta Muhammad saw nabi iya purae dalantik ripuang allahu taala sebagai rahmatan lil alamin.
Hadirin malebbi
Iya maeloe riyala ada-ada assiparengngerangeng rilalenna ye wettu mabbarakka’e yanaritu ritujunna lima rambu-rambu hidup yang harus kita amalkan. Yanaritu :
1. Pada ancaji laloki tamu rilalenna iye linoe.bettuanna narekko tamuki musti dihormati oleh pemilik rumah,narekko meloki muttamai seddie bola,tentu mello permisiki yolo ko punna bolae,narekko pada tamani riseddie bola musti sopappi,padatoha ketentuanna pura natetapkan punna bolae. Naiya lino anunna puang allahu taala,idi rupa taue atannaki puang allahu taala yang bertindak sebagai tamu ri lino.narimakkuannanaro harus di accueri aga pura nataroe puang allahu taala.pada-padanna nasuroki massempajang,harus diegau’i massemapajangnge,dan lain-lain.
2. Biasakanlah qalbu selalu lembut. Tapabbiasai iyaro atitta lembut,narekko lembut atinna tauwe mabbicarai malemma ripahang,makkotoparo ahlak matanre dan beribawah.
3. Jadikanlah mesjid sebagai rumah.bettuanna iyaro masiji’e onrong ibadah nassabari tomatteppe’e matennag atinna nenniya manyameng perasaanna,setiap waktu samanna de namanyameng perasaanna narekko de nabberejama’ ko asigie.
Hadirin malebbi
4. Perbanyaklah bertafakkur dan menangis.tapamegai tafakkorotta nennia teritta, nasaba engkata pangoloi ati mapaccitta ri puang allahu taala,maeloi runtu pammase nenniya pajjello malempu pole ripuang allahu taala.narekko direnungkan’i paimeng kehidupatta rilalenna iye lino maega ladde atakkalupang,atassalang pura ipegau’ naiyakia maeloki lalo ritujunna laleng malempue yanaritu laleng napurioe puang allahu taala.
5. Janganlah kita dikalahkan oleh hawa nafsu.aja’lalo nakuasaiki hawa nafsutta,pada-padanna sifat serakah,yare’ga sifat bakhil,ria,dll.naiya tau naturusie hawa nafsunna degaga nadecengi sifat makkotoparo pangkaukeng.
Sebagai kesimpulanna pole bicarae makkeda jadila tamu di dunia ini yang amat baik,jangan menjadi tamu yang kurang sopan dan dapat memahami hak milik tuang rumah yanaritu puang allahu taala.yang kedua jadikanlah mesjid sebagai rumah dalam artian de namanyameng perasaanna narekko de nassempajang ri masigi’e.nasaba napahangngi makkeda degaga laleng tenna dipegaui sempajangnge,amala’na mannennungeng lino ahera. Yang ketiga, tapabbiasai iyaro atitta manyameng kiningnawa,malomo namasagena,narekko seddie tau napallomo-lomoi atinna majeppunna malomotoi matti ri puang allahu taala. Yang keempat,tapamegai tapakkoro’e lao ripuang allahu taala narekko parellui napatettikengngi wai mata,nasaba atassalatta makkotoparo atakkalupangta. Yang kelima,aja lalo nakuasaiki hawa nafsutta,nasaba iyamua maega makkokkoe nakenna lasa pada-padanna sifat bakhil, iri hati,dengki,ria dan lain-lain.
>
Ada 3 Karakter Wanita Yang Tidak Boleh Kita Nikahi
Oleh: Muh.Alismahendra.Ham
Didalam peraturan agama Islam, orang tua itu mempunyai beberapa kewajiban terhadap anaknya,utamanya kepada anak laki-lakinya,yaitu diantaranya mencarikan jodoh yang pantas dan terbaik untuk anaknya,yang termasuk dalam karakter yang di anjurkan oleh agama kita. Tentu engkani pada pahangngi nennia missengngi ciri-ciri wanita yang patut kita jadikan jodoh untuk anak kita.
Kaum muslimin rahimakumullah
Akan tetapi engkato naseng anre gurutta tellu kategori makkunrai ye de’e wedding dijadikan istri, tegaenaro nasengnge anre gurutta yanaritu yang pertama :
1. Makkunrai engkae arang ri timunna
2. Makkunrai malampe’e bulu matanna
3. Makkunrai malampe’e bulu kalepa’na
Naseng anre gurutta narekko maelokki sapparengngi jodoh anatta, aja’ lalo na makkunrai engkae punnai ciri-ciri yang ketiga ini,nasaba weddingngitu de nasejahtera yare’ga bahagia keluargana matti,begitupun sebaliknya aja’ lalo to idi makkunraiye najadikan suami seddie oroane yang memiliki ciri-ciri tersebut,
- Adapun yang dimaksud anregurutta makkunrai engkae arang ri timunna yanaritu tania makkeda ada tai lalat di bibirnya, akan tetapi yang dimaksud anregurutta yanaritu makkunrai ye mega bicarae ri lakkainna, nasaba engkatotuje biasa makkunrai narekko mabbicarai lakkainna silappa,alena nabaliwi adanna lakkainna 2 yaregga 3 lappa,contoh kecil,narekko manreni kasi’ bapa’e,makkedai bapa’e, ee emma’na samanna makurang pejjei kajutta’e. Makkeddai benena, teppangibawanni waseng pejjekotue sisenru,ala bawanni di toples’e. Silappamiro adanna lakkainna,naiyakia nasessungngi si adanna lakkainna dua lappa. Maka makkanruai makkoero nacciangngi andregurutta untuk dijadikan ibu rumahtanggata,
- Naiyatosi riasengnge makkunrai malampe’e bulu matanna, yanaritu tania makkeda ye malampe tongengnge bulunna matanna,akan tetapi maksudna yanaritu makkunrai kaita-ita, nasaba engkatongettotuje makkunrai kaita-ita matanna, naitai bali bolana melli baju baru,melottoi alena,sukkuru’moakki narekko megamoa duina,magani narekko degaga duina bapa’e? Nalasaini ulunna lakkainna,nitai promosinna sirensungkar pake bedda’ melottoi melli,padahal iyaro siren sungkar namoni de napake bedda tette’i macanti, cobani gare’e bapa-bapa ibu-ibu ingat-ingat, puraniga taita omas mappromosi bedda? Nasaba magai narekko omas mappromosi bedda,deena nalaku bedda’na.jadi aja’laloki naengka kaita-ita,utamanya nadre promosi,
- Dan adapun yang dimaksud dengan makkunrai malampe’e bulu kalepa’na yanaritu, makkunrai ye de’e naullei perhatikan alena makkotoparo lakkainna, cobani gare’e mitaie,jangankan lakkainna naperhatikan,sedangkan bulu kalepa’na de’nullai murusu’i, iyatona malampe’mabbau lalosi,pappada bawangmeni bembe mangideng’e. Nasaba mabiasatotuje engka makkunrai makkue,dena naurus’i alena,nasaba puratoni naseng botting, padahal disinilah kita harus menghias diri kita dengan catatan aja’tosi na talliwe-liwe’,nasaba kebanyakan seorang suami selingkuh nasaba de’na namakessing pelayananna pole ri ibu’e, jadi salah satu resep agar suami betah dirumah,yanaritu narekko engkani lakkaitta pole majjama,engkalaloki duppaiwi nasibawai senyuman dan badan yang bersih dan wangi,rapi,sehingga iyaro lakkaitta betah dan merasa nyaman majjama baik dirumah maupun di kebun dan dikantor.
Kaum muslimin rahimakumullah
Jadi bagi pemuda pemudi, narekko maeloki sappa calon istri jangan hanya kecantikannya saja taita, nasaba iyatu kecantikan’e bisa menipu nennia wedding memudar dihari kemudian.
Jadi sebagai kesimpulan,marilah kita bersama-sama mencari jodoh kita yang sesuai dengan karakter yang telah di terangkan dalam agama kita,sehingga engkai matti keluargata mancaji keluarga sakinah,mawaddah,warahmah, amiinnn...
Mungkin cukup sekian yang sempat kami sampaikan,semoga bermanfaat bagi kita sekalian terutama alena tau mabbicarae,
>
Amal Jariah ( Amala’ Mallari )
Oleh. Muh. Alismahendra.Ham
Sining to matua malebbie pada engkae ri amasei ripuang allahu taala..
Rilalenna ye kesempatang mabbarakka’e meloka rampengekki aga riyasengnge amala’ mallari. Padatoha narampewe nabitta Muhammad saw ri lalenna haddese’na makkeda : engka eppa rupanna amala’ simata mallari rimonri mateta,yanaritu to mate syahid’e,nenniya tau mappagguruangngi paddisengengnge,ri pakkeappalangngi nasaba nagaukenna paddissengeng riwerengngi ritu. To massidekkae nasaba seddie passidekka. Naiyya appalanna tette’i mallari padatoha mengkaengngi, nennia orowane salaiye anak soleh ye simata mellodoangengngi tomatoanna ritu.
Sininna umma selleng malebbi ye engkae hadere’
1. Riyasengnge mate syahid yanaritu matei rilaleng napurioe puang allahu taala,malamung teppe’na,macinnong keihlasanna gangkanna matteru murusu’i nennia pamajui agama asellengengnge. Tau makkuero onronna matti ri ahera yanaritu risuruga fammasena puang allahu taala. Dosa-dosana ri addampengengngi ripuang allahu taala,kumopi rilaleng kubburu’ narasa memengni pappinyamengna puang allahu taala.
2. Tau mappagguruangngi Paddisengengna ritauwe. Gangkanna tau napaggurue na amalkangngi padatoha napurioe puag allahu taala,nakkegunangngi ri alena,rikeluargana, nennia ri masyarakat’e,simata taritoi appalang rimundri matena,siamata mallari appalanna natarima.
3. To massidekkae, to simata massidekkaengngi waramparanna, nakarna puang allahu taala,nassumbangengngi ri tau maperrie,fakir miskin’e,yare’ga masigi’e,sikola agamae,yare’ga mebbuki jembatan,laleng,sumur,dll.
4. To mate punnai wija-wija shaleh nennia soleha,ye simata mellau doangengngi to pajajianna,kuwenna simata nabacangengngi akorang sikurang-kurangna ummul kitab ( al-fatihah )
Sininna tau matua malebbikeng ye engkae riamasei ripuang allahu taala..
Yena eppae gau sitinaja yakkullei ullengngi papolei sarekko ammengngi narilolongeng amala’mallarie, de nappettu rimunri mateta. Narimunri pajata makkamala nasaba mateni, naiyakia de napaja simata tarimaki appalang amala madeceng..
Wabillahi taufik wassa-ada......
Amala’ Madeceng
Oleh: Muh. Alismahendra.Ham
Alhamdulillah sukkuru’ tenrigangka lao risese arajanna puang allahu taala,nasaba pammasena lao pada ri idi maneng sehingga natopada engkasi hadere’ ri onrong mabbarakka’e,sikira-kira panessai tanratta ata matturu lao ripuang allahu taala,nennia ata manini pole ri pappesangkana,tennapodo sininna gautta nawalekki nasaba amala’ madeceng.
Umma’ Selleng Malebbi ye engkae hadere
Narekko mabbicaraki masalah amala’ engka dua rupanna amala’,yanaritu amala madeceng nennia amala’ maja.naiyamua riasengnge amala madeceng yanaritu amala iyya ipegau’e sesuai dengan perintahna puang allahu taala,naiyatosi riyasengnge amala maja yanaritu amala iyya de nasicoco sibawa agamana puang allahu taala nennia nappesangkangngi puang allahu taala untuk rijama,nasaba engkairitu wedding makkasolang lao ri kehidupatta rilino makkotoparo ri akhera matti.
Umma Selleng Malebbi Ye engkae Hadere
Idi rupa taue di dalam kehidupan kita maddupa rupang tujuan hidupta,engka tau tuo rilebo’na iye tanae mapperri-perri sappa pangka’,asennangeng lino,waramparang parang dan lain sebagainya.Naiyakia idi tau mateppe’e nalorekki puang allahu taala mapperi-perri pegau deceng pegi-pegiki mondro.jaji apperi-peri laloki pegau deceng pegi-pegiki monro,nasaba tungke labuna essoe,nyawatattu nalabureng,tungke-tungke essu muttamana nappasetta kurangngitu umurutta.ajakkammana deepa natosempa pegau deceng,depa natosempa pegau amala madeceng napolena pangollina puang allahu taala,arogingengppaha ipunnai idi nawerengnge puang allahu taala umuru’malampe,tubuh majjappa akan tetapi de nengka tomattongeng-tongeng pegau amala’madeceng.
Umma Selleng Malebbi Ye Engkae Hadere
Parellu pada ripahang makkeda iyatu puang allahu taala di dalam menilai hambanya,taniatu pole amegangenna amala-amala napegau’e atanna nanilai akan tetapi akkomi keihlasanna didalam beribadah nanilai,nasaba agana bettuanna maega amala naiyakia maruttung maneng nasaba engkata bolai sifat ria,maelo riaseng,sifat atakkabborokeng dan sebagainya.
Namonitu cedde,namoni amala baiccu pura ipapole naiyakia engkaki laksanakan’i nasibawai ati macinnong,dan ikhlas semata karna puang allahu taala,majeppunna engkanitu wedding mancaji bokong temmawaritta matti ri esso rimunrinna puang allahu taala,akan tetapi lebbi kessippaha narekko maegatona amala madeceng ripugau dengan hati yang tulus dan ihlas karna allah swt semata.narampei puang allahu taala rilalenna akorang malebbie rimakkedanna”
فمن يعمل مثقال ذرة خير ا يلره , ومن يعمل مثقال ذرة شر يره.
Nigi-nigi tau pegau amala’madeceng simpere’sarrah,pasti naitai,Nennia nigi-nigi tau pegau amala’ maja simpere sarrah pasti riwale’i.
Narimakkuannanaro selain nasuroki agamata peagu deceng,nasurotokki puang allahu taala jellokengngi padatta rupatau untuk pegau amala’madeceng.makkedai Nabitta Muhammad saw” Nigi-nigi jellorengngi seddie rupatau untuk pegau deceng majeppunna lolongengngi appalang pada-pada appalanna tau najelloriengnge deceng,nasaba majeppunna narekko engka tau lolongeng hidayah pole ripuang allahu taala,maserro decengngi mupunnai ibandingkan’i asogirengnge.
WASSALAM
“ASSOMPANA ATAE LAO RI PUANG ALLAH TAALA”
OLEH: H.Alimuddin .G
Teppaja ripatarakka tandra asukkurekeng marajata mappoji tendri gangka lao risese arajanna puang allahu taala,nasaba pada engkata muanneng mopa nawereng umuru’ malampee,koettopa tubuh majjappa,sehingga pada engkaki hadere’ rilalenna iye ondrong mabbarakka’e,de’ lain akktata sangadinna untuk tuntu’i riona puang allahu taala.
Nennia tendri yallupai toi massalawa sbagai pappasalama lao rinabitta muhammad S,A,W.yang mana dialah nabi yang mengangkat manusia dari lembah kehinaan menuju lembah kemuliaan,atau dengan kata lain”ADDINUL _ISLAM WAL_IMAN” agama sellengnge nasibawai teppe’.
“KAUM MUSLIMIN RAHIMAKUMULLAH”
Naiyamua maelo riala ada-ada assiparengngerangeng yanaritu :ASSOMPANA ATAE LAO RIPUANG ALLAH TAALA. Makkedai tau pandritata rilalenna kitab tasauf’e” iyaro atae nariaseng ata, nasaba engkana matturu nennia massompa lao ripuang allahu taala. Naiyatosi puang allahu taala nariyaseng puang, nasaba alena pancajiwi atanna,alena topa mebburengngi ondrong,inung,andrekandre,dsb pole risiagae egana pappinyameng iya nawerengngi atanna.
Jaji parellu pada ripahang makkeda,nigi-nigi tau de’nmaelo massompa lao ripuang allahu taala,majeppunna engkanitu massakkarengngi puanna,nennia de naakui alena ata pole ripuang allahu taala. Makkedai puang allahu taala rilalenna akorang malebbi’e”WAMA KHALAKTUL JINNA WAL INSI ILLA LIYA’BUDUN” de’ upancajiwi jingge nennia rupa tauwe sangadinna ulorengngi massompa lao ri iya. Jadi akkatana aya’e riyase’ makkeda waji’i idi atae massompa lao ripuang allahu taala.dee nakkeda puang allahu taala”upancajiwi jingnge nennia rupa tauwe ulorengngi makkala egangeng waramparang,makkala tandrengen pangka’ dsb.akn tetapi de’to nacciakki puang allahu taala itaro maega waramparatta nennia ipatandrei pangkatta,akan tetapi lebbi ipaddioloi mkkasiwiyangnge lao ripuang allahu taala.
“KAUM MUSLIMIN YANG BERBAHGIA”
Ada-ada assompa,maponco ripuada naiyakia maloang namasakka,marilaleng namarisaliweng pabbettuanna. Narampei andre gurutta topanritae rilalenna kitta’na makkeda”nigi-nigi majeppui alena,najeppui tonitu puanna” bettuanna ada, nigi-nigi missengngi alena ata pole ripuang allahu talla,majeppu nisseng tonitu makkeda puang allahu taalami puang mappancaji nennia maraja kuasa.narekko engkani pahangngi alewe ata,tentu ripahang toni engka puatta pancajiki.berarti riturusitonitu aga nassuroang puatta nennia rininiri toni aga nappesangkangeng puatta.
“KAUM MUSLIMIN RAHIMAKUMULLAH”
Nasaba mabiasatotu engka puadai riseddie tareka makkeda”nigi-nigi tau massempajang nade’nissengngi lise’na.bellang alindrona,makkaddaro uttuna,degaga naruntu sangadinna tekko bawang simata”iyanae seddi bicara engka salana engkato tujunna.naiya salana yanaritu ritujunna tau maggurue massempajang.weddingngi nassabari napappesaui massempajangnge,nasaba ciana makkareso bawang.nasaba degaga gunana nennia degaga manfaatna,makkotofaro tau de’ppa napegaui sempajangnge,weddingngi nassabari fine’dena nafegau’i.nasaba mawatang iyaggurui lise’na sempajangnge,tudangifi gare’ tauwe kacii, maddojaki siesso siwenni nabelum tentu ripahanna.iyanae bicara weddingngi makkasolang ri umma’ sellengnge nennia nadodongiwi agamata. Naiyatosi decenna,narekko ripahangmui,nasaba iyaro riyasengnge lise’ yanaritu bating,naiyatosi riyasengnge olii,yanaritu lahereng.makkedai topandritata”narekko laherengmi bawang ripake makkasiwiyang,de tarimai puang allahu taala,makkotofaro narekko batingmi bawang ripake makkasiwiyang,detto natarimai puang allahu taala.jadi batingpa nennia lahereng nainappa natarima puang allahu taala.kecuali keadaan darurat.jadi narekko mateppe’ nennia metau tongeng muakki tongeng-tongeng ripuang allahu taala mallise’nitu sempajatta
“KAUM MUSLIMIN RAHIMAKUMULLAH”
Rilalenna kitta tasauf’e akkattana riyasengnge lise’na sempajngnge,yanaritu lahereng ripuada,batengngi tujuanna.yanaritu tau’ nennia teppe’ lao risese arajanna puang allahu taala.nainappa apadecengiwi parengngeratta ri sah engkana puang allahu taala nennia risipa’-sipa’ assewanna puang allahu taala.sebagai assitarimang assisompungenna atae na puanna.nasaba de’nessa pakkasiwiyanna seddie rupa tau narekko de’i parengngeranna ripuanna,detto namadosa seddie rupa tau narekko egkamui marengngerang tongeng-tongeng ripuanna.jadi kesimpulanna pada laoni’mai napada ipadecengiwi akidata,assompata,nennia parengngeratta lao ripuang allahu taala nasaba iyaro parengngerangnge seddi pammase maraja pole ripuangnge.
WABILLAHI TAUFIQ.
Kolaka-25-03-2012
BULAN RAMADAN DINAMAKAN BULAN YANG MULIA
Oleh: Muh.Alismahendra.Ham
Rilalennna iye wettu mabbarakka’e maelo’e riala ada-ada assiparengngerangeng iyanaritu ritujunna Saba’na Ramalang Nariaseng Uleng Malebbi. Marissengeg riseseta maneng makkeda napancijiwi puang allahu taala rilalenna sitaungnge 12 uleng, padatoha narampewe puang allahu taala ri lalenna surah Al-Taubah ayat:36
ان عدة ا لشهور عند الله اثنا عشراشهرافي كتاب الله يوم خلق السموات واللءرض منها أربعة حرم
Majeppu stongeng-tongenna bilangenna uleng iya engkae pura napatentu puang allahu taala risesena 12 uleng (rilalenna sitaungnge) riwettu napancajinna langie natanae, saisani ritu engka eppa uleng napaccing.
Diantara 12 bulan iya engkae napancaji puang allahu taala uleng kaminang malebbi pole riseppuloe dua uleng yanaritu uleng ramalang. Tentu engka makkutana makkeda magai natennia leng-uleng laingnge napancaji puang allahu taala uleng malebbi? Pada-padanna uleng muharram yare’ga uleng Rajab yare’ga uleng Zul hajji..narimakkuannanaro aga saba’na uleng ramalang nariaseng uleng kaminang malebbi..
Umma selleng malebbi engkae riamasei ripuang allahu taala.
1. Rilalenna uleng ramalang napparelluangngi puang allahu taala puasae,padatoha narampewe Nabitta muhammad saw rilalenna haddese’na makkedae:
جعل الله صيام نهاره فريضة,وقيام ليلة تطوعا.
Napperulluangngi puang allahu taala puasaewe ri essona ramalang, nennia nasunnakengngi sempajang tarawe riwenninna ritu.
Haddese’ riase napannessai Nabitta makkedae naiya puasae ri esso ramalang waji’i masse ri yamanenna umma’sellengnge naiyatosi sempajang tarawewe rwenni ramalang sunna’i.
2. rilalenna uleng ramalang napalleppi-leppiwi uang allahu taala appalanna pakkasiwiyangnge padatoha narampewe nabitta muhammad saw rimakkedanna” ngi-nigi mappangawe ripuag allahu taala rigau engkana pogau seddi deceng pappadai narekko pegaui seddi parellu risaliwenna uleng ramalang.Nanigi-nigi pogau seddi pappadai narekko pegaui pituppulo parellu risaliwenna uleng ramalang.”
Jangankan amala’ ripegau rilalenna uleng ramalang,tinrona bawang pappuasae rilalenna uleng ramalang lolongengngi appalang.
3. rilalenna uleng ramalang napaturungngi puang allahu taala akorang malebbie.
Jaji akorang malebbie ripaturungngi lao rinabitta muhammad saw rilalenna uleng ramalang iyanaritu pada malam 17 ramadan,ketika nabi berhalwat di gua hira.ketika itu datanglah malaikat jibril kepada Rasulullah saw mengantarkan wahyu yang pertama.Nrimakkunnanaro idi umma sellengnge parellu ritepperi engkanai akorangnge ripaturung lao nabitta muhammad saw,iyya engkae mancaji pedoman nenniya apatiroang.akorang malebbie narekko ribacai mancajiwi pakkasiwiang .
Umma selleng malebbi engkae riamasei ripuang allahu taala
4. rilalenna uleng ramalang puang allahu taala napaturungngi seddi wenni kaminang mabbarakka iyanaritu malam lailatul qadar.naiya appalanna pakkasiwiangnge ri wenni lailtul qadr yanaritu maserro decengngi naiyya sisebbu uleng,narimakkuannanaro sibole-boleta lalo pada sappai lailatul qadr,ritugke-tungke wenni ramalang,nasaba de’napatentui puang allahu taala aturungenna.aga saba’na yanaritu nalorengngi puang allahu taala risappa lailatul qadr ritungke-tungke wenninna ramalang rigau engkata papolei rupa-rupanna pakkasiwiangnge pada-padanna sempajangnge,mengajie,masskiri’e dll.
WASSALAM
Dua modal bahagia dunia dan akhirat
Oleh: Muh.Alismahendra.Ham
Rilalenna iye wettu mabbarakka’e upuminsai rampengekki seddie judul yanaritu dua modal bahagia di dunia dan di akhirat,narampei puang allahu taala ri lalenna akorang malebbi’e rimakkedanna”
ير فع الله لذ ين ءامنو منكم والذ ين أو تو ا العلم درخت والله بما تعملون خبير
Nakkai puang allahu taala derajatna tau mateppe’e nenniya tau engkae punnai paddissengeng,siaga egana derajat,nennia puang allahu taala naisseng yamanenna anu mupapolewe.
Rilalenna iye aya’e engka dua hal narampe puang allahu taala ye nakkae derajtna gangkanna wedding makessing rilino nennia ri ahera. Yanaritu yang pertama :
Tau engake teppe’na lao ripuang allahu taala,didalam kehidupan didunia parellu engka mattugengkeng ri laleng atitta riyasengnge teppe’nasaba narekko de’gaga teppetta majeppunna masolakkittu rilino makkotoparo riahera matti.Tanpa iman betapa mudah seddie rupa tau korupsi mencuri,membunuh dan lain sebagainya.nasab iyaro teppe’e mancajiwi rem atau pallawa sehingga engaki wedding malitutuiki setiap tingkah lakuta,jaji nigi-nigi punnai teppe’ salama’i rigau-gau salae yare’ga gau ye de’e nasicoco agamata.
Hadirin yang dirahmati allah swt
Yang kedua,yanaritu tau ye punnaie paddissengeng.tentu paddisengeng yang dimaksud yanaritu paddissengeng madeceng,parellu ladde seddie tau punnai paddissengeng nasaba narekko de’gaga paddissegetta manyameng laddekki napaddongo-dongo rupa taue.tanpa pengetahuan iman yang kita miliki seakan memasuki lorong yang tak berujung.narekko punnaiki paddissengeng insyaallah mancajiki tau maupe’ nennia weddikki napancajiki malebbi’.
Hadirin yang dirahmati allah swt
Mancajini tugasta maneng untuk mattuntu paddissengeng nasibawai teppe’ rilalenna atitta, sekarang mega tau macca,matanre pangka’na nennia paddissengenna.naiyakiya tanpa ada iman malemmai pegau harang,nasaba komi polisie ,hakim’e yare’ga jaksae mitau taniya ripuang allahu taala metau.makkotoparo paimeng mega tau napoji bawang makkasiwiang,beribadah matterru naiyakia nallupai keluargana,nallupai sappa dalle’ nasaba de’gaga paddissengenna untuk pahangngi kseombanganna dunia akhirat.
Sining umma selleng ye engkae riamasei ripuang allahu taala
Mammuare’i puang allahu taala senantiasa nawerekki hidayah untuk tunntu’i paddissengengnge nennia napatarakkakengngi teppe’e rilalenna atitta nassabari salamakki rilino nennia ahera..
>
Empat Hal Yang Tidak Terasa Nikmatnya Sebelum Datang Empat Hal
Oleh: Muh.Alismahendra.Ham
Makkedai Andre Gurutta Khatami Al- Azam ada empat hal yang tidak terasa nikmatnya sebelum datang empat hal yaitu:
1. Assyabaabu la yu’rafu qadruhu illa ssyuyuukhu.
Naiya masa mudae de narisseng angke’na,makkedae nyamenna narekko to kallolo,sumange’na narekko kalloloki,mawatang watakkalewe manessa pakkitae,mawatakki gora,aga melo ripigau ipigau’i. Tapi egana tau napakkegunai masa mudana ri anu salae,ri anu nacaccae puang allahu taala,karna apa,nasaba de napahangngi makkeda maga nyamenna narekko tomalolo,magapi narasakangngi angke’na masa mudae,napolaipi umuru’ macoa nappai nasesse’ alena,nasaba narekko to macoana namoni tettong metto ketto maneng toni uttue,pattujungnge maloppo naiyakia pakkullengnge madodong,narimakkuannanaro idi’silessurekku maloloe tapakkegunai masa mudata ri laleng napurioe puang allahu taala.
2. Al afiatu la yu’rafu qadruha illa ahlal balaa’i
Naiya asagenangengnge iyapa irasakangngi angke’na polepi abalae.
Nulle kapang wettunna masagena atuo-tuongenna maega waramparanna,maega duina gagkanna de’ narisseng nomoro’na duie narekko mabbalancai.yallupaini massidekkae, yallupaini massekke’e nakarana de napahangngi angke’na anu yarengngi ri puang allahu taala,iyapa napahangngi angke’na narekko napolei abala,cappupi waramparanna,cappupi duina nappai maringngerang angke’na riyasengnge asagenangeng.
3. Assihhatu la yu’rafu qadruha illal marda.
Adisingengnge iyapa irasakangngi angke’na narekko polepi lasae iyare;ga napalasaipi puang allahu taala,nappaki maringngerang,padahal wettutta sehat yallupai masempajangnge,yallupai mellau toba’ ripuang allahu taala,sekalinna nawerekki puang allahu taala seddi lasa nappai mega tobatta lao ri alena,
4. Al hayatu la yu’rafu qadruha illal mauta.
Naiya kehidupatta de nairisseng angke’na sangadinna polepi riyasengnge kematian’e.
Inilah yang paling berharga,nasaba sisengmi tauwe mate,de’ napada narekko malasaki marengngerassiki nenniya toba’siki ripuang allahu taala. Iyatonaro passabareng naparelluki siparengngerangi makkeda iyae linoe onrong lepang-leppangmi.dessa tutuo pada batue rilalenna iye linoe,mau tak mau pasti dialami riyasengnge amatengeng,padatoha makkedanna puang allah taala
كل نفس ذاءقة الموت
Tungke’-tungke’ makkinyawae pasti narasakang riyasengnge amatengeng.
Jadi nappai irasakang angke’na riyasengnge kehidupan dalam dunia ini narekko mateki,mattamapi rilalenna calori’na kubburu’e,ri itapi paccallangnge nappaki pada gora maneng mabbetang langi.
Narimakkuannanaro tapakkeguana memenni kehiduppatta,kesempatan iya nawerekki puang allahu taala nasibawai amala’ madeceng nariduppa pamale’na nasibawai suruga pammasena puang allahu taala.
WASSALAM
Eppa Passaleng De’gaga Arogingenna
Oleh: Muh.Alismahendra.Ham
Tentu idi’ umma’sellengnge narekko engka ipegau melokittu lolongengngi buana yare’ga wassele’na. Naiya wassele’na pakkasiwiatta, puang Allahu taala tabungekki,jaji ajakki naengka rekengngi egana,nasaba parellu pada irisseng maneng makkeda ri esso rimundri matu pada massesse ale manekki,nasaba engkata mammatu-matu’ pegau amala madeceng wettu monrota mopa rilino. Naiyakia makkedai tau panritata engka eppa passaleng narekko engkamuakki pegau’i nasibawai madeceng majeppunna engkakai ritu napabelaiki pole assesse’kalewe matti ri esso rimunrinna puang allahu taala. Yanaritu :
1. Berkata benar ( ada tongeng ).naiya ada tongengnge saisai pangkaukeng temmaka gampanna, akan tetapi pelaksanaanna mabiasa de nasikenna adanna sibawa fangkaukenna,nasaba iyaro ada tongengnge majjello’i lao ri decengnge.
2. Menjaga amanah : salah satu amanah nasengnge tau panritata yanaritu lilae,iyaro lilae waji’i rijaga pole ri ada-ada majae makkedai puang allahu taala
ياْيهالذين أمنواجتنبواكثيرامن الظن ان بعض الظن اثم ولاتجسسواولايغتب بعضكم بعضا
“ ee sininna tau mateppe’e,belaiwi mega kafangnge,majeppunna mega kafangnge saisai mega patompo dosa.ajatto musappai atassalanna taue,nennia aja’lalo mappau-pau rimonri saisammutu mennang masse’ri saisanna”
3. Ahlak yang baik. Ampe-ampe madeceng nennia malebbie degaga pajanna tuli yapparengngerangeng,nasaba de’ nengka nata’buang pole ri afusangnge.
ان الله يأمر بالعدل والاءحسن
“majeppunna puang allahu taala nasuroki malempu,pegau ampe-ampe madeceng,mabbere lao ri sempulolo mareppe’e nennia puang allahu taala nappesangkangngi gau maja’e, gau bawangnge nennia fuang allahu taala simata nafangajariki ,sarekko ammengngi simata engkaki maringngerang.
4. Tidak serakah, appasikuwae saisai gau madeceng,uppanna-uppanna degaga sifat appasikuwae majeppunna tajengngi akkasolanna,baik lao rialeta sendiri makkotofaro makkasolang ripadatta rupa tau.nasaba tenri sappa makkukkue tau nasappa dalle’e rigau engkana naggangka ullengngi runtu’i,temmakkeda hallala haram pada-padamui risesena.
Iyena eppae passaleng degaga arogingenna baik rilino makkotoparo ri ahera matti.
Mammuare’i mancajiki saisa tau matturu naripiara ada tongengnge,jagai pasengnge,papolei ampe-ampe madecengnge nennia de nato mangoa ri dalle nabberangnge puang allahu taala.
bug_Latn bjn_Latn ind_Latn bug_Latn bug_Latn bug_Latn bug_Latn bug_Latn ind_Latn bug_Latn bug_Latn min_Latn bug_Latn ace_Latn zsm_Latn bjn_Latn bug_Latn ara_Arab bug_Latn bug_Latn ara_Arab bug_Latn bug_Latn ara_Arab bug_Latn bug_Latn ara_Arab bug_Latn bug_Latn ace_Latn bug_Latn bjn_Latn bug_Latn bug_Latn ara_Arab bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn ara_Arab ind_Latn bjn_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn ace_Latn ind_Latn bjn_Latn ind_Latn min_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn min_Latn ind_Latn ind_Latn ind_Latn ace_Latn zsm_Latn bjn_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn ind_Latn bug_Latn bjn_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn ara_Arab bug_Latn bug_Latn ace_Latn bug_Latn bjn_Latn bug_Latn zsm_Latn min_Latn bug_Latn bug_Latn ind_Latn bug_Latn min_Latn bug_Latn min_Latn bug_Latn hau_Latn lin_Latn zsm_Latn bjn_Latn bug_Latn ara_Arab bug_Latn bug_Latn bug_Latn bug_Latn ara_Arab bug_Latn bug_Latn bug_Latn bug_Latn bug_Latn bug_Latn bug_Latn bug_Latn ace_Latn ind_Latn bjn_Latn bug_Latn ara_Arab bug_Latn bug_Latn bug_Latn ind_Latn bug_Latn ind_Latn bug_Latn bug_Latn bug_Latn ace_Latn ind_Latn bjn_Latn ind_Latn wol_Latn bug_Latn wol_Latn bug_Latn bug_Latn mlt_Latn bug_Latn swh_Latn bug_Latn bug_Latn ara_Arab bug_Latn bug_Latn bug_Latn ace_Latn bug_Latn bjn_Latn bug_Latn bug_Latn bug_Latn ara_Arab bug_Latn bug_Latn ara_Arab bug_Latn bug_Latn bug_Latn bug_Latn